פסיכותרפיה זו לא מחויבות לכל החיים. ישנם אנשים שיחושו שיפור לאחר כמה מפגשים בודדים, בעוד שאחרים יחושו שיפור לאחר חצי שנה או יותר. ההחלטה על סיום הטיפול תהיה משותפת לכם ולמטפל והיא תגיע לאחר ש"השתחררתם" מהבעיה שבגללה הגעתם לטיפול. מומלץ שלא תחשבו על פסיכותרפיה כעל תהליך בעל התחלה, אמצע וסוף. אתם יכולים לפתור בעיה אחת, ואז להתמודד עם מצב חדש בחייכם אשר דורש התייחסות. ובכלל, ניתן גם להגיע למפגשים בודדים אחת לתקופה, כדי להעריך את ההתקדמות.